
Grozījumi Jūras vides aizsardzības un pārvaldības likumā
Izdarīt Jūras vides aizsardzības un pārvaldības likumā (Latvijas Vēstnesis, 2010, 183., 205. nr.; 2013, 243. nr.; 2014, 119. nr.; 2015, 230. nr.; 2019, 248.A nr.; 2022, 75.A nr.) šādus grozījumus:
19. pantā:
papildināt trešo daļu pēc vārda "konkursā" ar vārdiem "vai izsolē";
papildināt 3.1 daļu ar teikumu šādā redakcijā:
· "Atbildīgā ministrija pēc savas iniciatīvas sagatavo Ministru kabineta rīkojuma projektu par atļaujas vai licences laukuma jūrā noteikšanu šā panta otrās daļas 7. punktā minēto darbību veikšanai, ja ir iecerēta šā panta otrās daļas 4. punktā minēto būvju būvniecība un tiesības atļaujas vai licences laukuma jūrā izmantošanai tiks piešķirtas izsoles kārtībā.";
aizstāt 3.2 daļā vārdus "publisko ūdeņu nomu" ar vārdiem "publiskas personas mantas iznomāšanu";
papildināt ceturto daļu ar 6. punktu šādā redakcijā: 
· "6) kārtību, kādā rīkojama izsole par tiesībām izmantot atļaujas vai licences laukumu jūrā, kvalifikācijas prasības izsoles pretendentiem, izsoles saistību izpildes nodrošinājumu, atļaujas vai licences apturēšanas un atcelšanas kārtību.";
papildināt sesto daļu pēc vārdiem un skaitļa "par 30 gadiem" ar vārdiem un skaitli "izņemot atļauju vai licenci noteiktā atļaujas vai licences laukuma jūrā izmantošanai atjaunīgās elektroenerģijas ražošanai, kuru izsniedz uz laiku līdz 70 gadiem".

